wickkiey/tamil-wikipedia-chunked huggingface dataset:
# சோஃபியா கோவலெவ்சுகாயா

## பாராட்டுகள்

*சோனியா கோவலவ்சுகி உயர்நிலைப் பள்ளிக் கணித நாள்* என்பது மகளிர் கணிதவியல் கழகம் நடத்தும் புது உருவாக்கத் திட்டமாகும். இது அமெரிக்காவில் நாடெங்கும் பணிப்பட்டறைகளை நடத்தி மகள்ரைக் கணித ஆய்வில் ஆர்வமூட்டுகிறது.  
**சோனியா கோவலவ்சுகி விரிவுரை** என்ற நிகழ்ச்சியை AWM ஒவ்வோராண்டும் நடத்துகிறது இதில் பயன்முறை, கணிப்பியல் கணிதவியலில் பங்காற்றிய பேராளுமைகளைப் பற்றிய உரைகள் ஆற்றப்படுகின்றன. முன்பு இந்நிகழ்ச்சியில் உரையாற்றிப் பெயர்பெற்றவர்களீல் இரீன் பொன்சேகா (2006), இங்கிரிடு டௌபெச்சீசு (2005), ஜாய்சு ஆர்.மெக்லௌலின் (2004), இலிண்டா ஆர். பெட்சோல்டு (2003) ஆகியோர் அடங்குவர்.  
நிலாவின் குழிப்பள்ளம் ஒன்று கோவலவ்சுகாயா குழிப்பள்ளம் என வழங்கப்படுகிறது.  
செருமனியின் அலெக்சாந்தர் வான் ஃஅம்போல்ட் நிறுவனம் ஈராண்டுக்கொருமுறை ’சோபியா கோவலவ்சுகி விருதை’ இளம் ஆய்வாளர்களுக்குத் தருகிறது.
# சோஃபியா கோவலெவ்சுகாயா

## திரைப்படத்தில்

மூன்று திரைப்படத்திலும் தொலைக்காட்சி வாழ்க்கைத் தொடர்களிலும் சோஃபியா படப்பொருளாக அமைந்துள்ளார்.  
- *சோஃபியா கோவலவ்சுகாயா* (1956), இயக்கம்: உலோசஃப் சபிரோ, நடிப்பு:யெலெனா யுங்கர், இலெவ் கொசலோவ், தாத்தியானா செழென்யெவ்சுகாயா.
- *Berget På Månens Baksida* ("இருண்ட நிலாப்பக்க மலை"), (1983), இயக்கம்: இலென்னார்ட் ஃசுல்சுடிரோம், நடிப்பு: சோஃபியாவாக குனில்லா நிரூசு, ஆன் சார்லெட் எட்கிரென் இலெஃப்லெராக பிபி ஆண்டர்சன், கஜனெல்லோ டச்சுக்காரி, கோசுட்டா மிட்டாகு இலெஃப்லெரின் தங்கை ஆகியோர்.
- *சோஃபியா கோவலவ்சுகாயா* (1985 TV),இயக்கம்: அசெர்பைசானி இயக்குநர் அயான் சக்மாலியேவா, நடிப்பு: யெலெனா சொஃபோனோவா, சோஃபியாவாக .
# சோஃபியா கோவலெவ்சுகாயா

## புனைவிலக்கியத்தில்

- "Little Sparrow: சோஃபியா கோவலவ்சுகியின் வாழ்க்கைச் சித்திரம்" (1983), Don H. Kennedy, Ohio University Press, Athens, Ohio
- "Beyond the Limit: The Dream of Sofya Kovalevskaya" (2002), இது சோஃபியாவின் வாழ்க்கை வரலாற்றுப் புதினமாகும். இதை யோன் சுபிசி எனும் கணிதக்கல்வியாளரால் புனையப்பட்டது. வெளியீடு: *Tom Doherty Associates, LLC*, இது அவரது மணவாழ்க்கையையும் கல்வி ஈடுபாட்டையும் வரலாற்றியலாக படைக்கிறது. இது புதின ஆசிரியர் உருசிய மொழியில் இருந்து ஆங்கிலத்தில் மொழிபெயர்த்த சோஃபியாவின் கடிதங்கள்ளால் உருவாகியது.
- *Against the Day*, 2006 புதினம், தாமசு பிஞ்சன் இது சோஃபியாவின் வாழ்க்கையைப் பற்றி எழுத தீட்டமிடப்பட்ட்து, ஆனால் முடிவுற்ற புதினத்தில் அவர் சிறுபாத்திரமாக வருகிறார்.
- "கழிபேருவகை" (2009), சிறுகதை, அலைசு மன்றோ,ஆகத்து 2009 , *Harper's Magazine* இதில் சோஃபியா முதன்மைப் பாத்திரமாக வருகிறார். இது பிறகு வெளியிடப்பட்ட எனும் திரட்டிலும் வெளியானது.
# சோஃபியா கோவலெவ்சுகாயா

## தேர்ந்தெடுத்த வெளியீடுகள்

- (The surname given in the paper is "von Kowalevsky".)
-
-
-
-
-
# சோஃபியா கோவலெவ்சுகாயா

## புதினம்

- *இன்மைசார் இளம்பெண்*, மேரி சிரீனும் நடாஷா கோல்செவ்சுகாயாவும் ஆங்கிலத்தில் மொழிபெயர்த்தது; அறிமுகம்: நடாஷா கோல்செவ்சுகாயா. அமெரிக்க புத்தியல் மொழிக்கழகம் (2001)
# டெக்கேன்

**டெக்கேன்** (*Decane *) என்பது C<sub>10</sub>H<sub>22</sub> என்ற மூலக்கூற்று வாய்பாட்டுடன் கூடிய ஓர் ஆல்க்கேன் ஐதரோகார்பன் ஆகும். இதற்கு 75 கட்டமைப்புச் சமபகுதியங்கள் அல்லது மாற்றியன்கள் இருப்பதாகக் கணக்கிடப்பட்டுள்ளது. இந்தச் சமபகுதியங்கள் யாவும் எரிதகு நீர்மங்களாகும். டெக்கேன், பெட்ரோலியத்தின் ஒரு பகுதிப்பொருளாக உள்ளது. மற்ற ஆல்க்கேன்களைப் போலவே இதுவும் மின்முனைவற்றதாக, நீர் போன்ற முனைவுறு திரவங்களில் கரையாமல் இருக்கிறது. இதனுடைய பரப்பிழுவிசை மதிப்பு 0.0238 நி.மீ<sup>−1</sup> ஆகும்.
# டெக்கேன்

## வினைகள்

மற்ற ஆல்க்கேன்களைப் போல டெக்கேனும் எரிதல் வினைகளுக்கு உட்படுகிறது. அதிக அளவு ஆக்சிசன் முன்னிலையில் டெக்கேன் எரிதலுக்கு உட்பட்டு தண்ணீர் மற்றும் கார்பன் டை ஆக்சைடாக மாறுகிறது.  
:2C<sub>10</sub>H<sub>22</sub> + 31O<sub>2</sub> → 20CO<sub>2</sub> + 22H<sub>2</sub>O  
எரிதலுக்குப் போதுமான அளவுக்கு ஆக்சிசன் கிடைக்காவிட்டாலும் டெக்கேன் எரிதலுக்கு உட்பட்டு தண்ணீர் மற்றும் கார்பன் ஓராக்சைடாக மாறுகிறது.  
::2C<sub>10</sub>H<sub>22</sub> + 21O<sub>2</sub> → 20CO + 22H<sub>2</sub>O
# மிசாரி ராசித் அல்-அபாசி

**மிசாரி பின் ராசித் அல்-அபாசி** (*Mishary Bin Rashid Alafasy*, ; பிறப்பு: 5 செப்டம்பர் 1976) என்பவர் குவைத் நாட்டைச் சேர்ந்த ஒரு இசுலாமியப் பாடகர், இமாம், மற்றும் அறவுரையாளர் ஆவார். இவர் 1992-1994ம் ஆண்டுகளுக்கு இடைப்பட்ட இரண்டு வருடங்களுள் குர்ஆனை மனனமிட்டவராவார். மதீனா இஸ்லாமிய பல்கலைக்கழகத்தின் அல்- குர்ஆன் கற்கைகள் பீடத்தில் பயின்று அல்- குர்ஆன் ஓதல் முறைமைக்கான 10 அறிவிப்புக்களிலும் விஷேட கற்கையைப் பூர்த்தி செய்தார். முதன் முறையாக ஹி 1416ம் ஆண்டு " அல்- ஹாபிர், புஸ்ஸிலத், அல்- ஷூரா " என்ற மூன்று அத்தியாயங்களை உள்ளடக்கிய அவரது குர்ஆன்ஓதல் வெளியிடப்பட்டது. முதன் முறையாக ஹி 1420ம் ஆண்டு குவைத்தின் அல்- மஸ்ஜித் அல்- கபீர் எனப்படும் பள்ளிவாயலில் ரமழான் இறுதிப் பத்தில் மக்களுக்கு தொழுகை நடத்தினார்.
# மிசாரி ராசித் அல்-அபாசி

## மேற்கொண்டுள்ள பணிகள்

### குர்ஆன்

- அல்- அபாஸி அலைவரிசைக்கூடாக பத்து விதமான குர்ஆன் ஒதல் முறைமைகளையும் மக்கள் மயப்படுத்தப்பட்ட பெரும் முயற்சி எடுக்கின்றார்கள்.
- மத்னுஷ் ஷாதிபிய்யஹ், மத்னுத் துர்ரஹ், அல்- துஹ்பா அல்- ஸமன்னூதிய்யஹ் போன்ற முக்கிய கிராஅத் மற்றும் தஜ்வீத் சட்டங்களுடன் தொடர்புடைய சிறிய நூல்களின் ஒலிப்பதிவுகளை வெளியிட்டுள்ளார்.
- ஐக்கிய அமெரிக்கா, பிரான்ஸ், ஐக்கிய அரபு அமீரகம், சவூதி அரேபியா போன்ற நாடுகளில் குர்ஆன் தொடர்பான போட்டிகளில் நடுவராகப் பங்குகொண்டார்.
- ரத்தில் மஅல் அபாஸி, கலௌனா மஆஹு போன்ற சில குர்ஆன் கற்பித்தல் திட்டங்களை வகுத்து நடைமுறைப்படுத்துகின்றார்.
- அல்- குர்ஆன் ஓதற்கலை தொடர்பான பல கருத்தரங்குகளையும் உரைகளையும் ஆற்றியுள்ளார்.
- அல்- அபாஸி வக்பு திட்டம், ஹாபிழ்களை உருவாக்கும் திட்டம், அல்- குர்ஆன் கற்கைகளுக்கான பிரித்தானிய அகாதமி போன்ற திட்டங்களைத் தீட்டி கண்காணிப்புச் செய்கின்றார்.
# மிசாரி ராசித் அல்-அபாசி

## மேற்கொண்டுள்ள பணிகள்

### இஸ்லாமிய பாடல் துறை

- முதன் முறையாக 2013ம் ஆண்டு " அயா மய் யத்தஇல் பஹ்ம " என்ற வரிகளைக்கொண்ட ஒரு பாடலை வெளியிட்டார். அப்பாடல் மக்கள் மன்றத்தில் பெரும் வரவேற்பைப் பெற்றது. அதுவே இஸ்லாமிய பாடல் துறையில் இவர் பணிக்காக வித்தாகவும் இருந்தது எனலாம்.
- அதன் தொடரில் " உயூனுல் அபாஈ " எனும் ஆல்பம் ஒன்றை முதற் தடவையாக வெளியிட்டார்.  
இதற்கெல்லாம் முன்பாக 2002, 2003, 2006ம் ஆண்டுகளில் தஜ்வீத் நூல்களை கவிகளாகப் பாடியுள்ளதும் குறிப்பிடத்தக்கது.
# நூல் என்பதன் பெயர்க்காரணம்

நன்னூலில் **நூல் என்பதன் பெயர்க்காரணம்** நூல் என்ற பெயர் எப்படி உருவாகி அதற்குப் பொருந்துகிறது என்பதை விளக்குவதாகும்.  
நூல் நூற்கும் பெண் பஞ்சால் தன் கைகளைக்கொண்டு கதிரால் நூல் நூற்கிறாள். அதுபோலப் புலவன் சொற்களால் தன் வாயைக்கொண்டு அறிவால் நூல் நூற்க குற்றமற்ற நூல் உருவாகிறது.  
சொற்கள் பஞ்சாகவும், புலவன் நூல் நூற்கும் பெண்ணாகவும், புலவனின் வாய் அப்பெண்ணின் கையாகவும் , புலவனின் அறிவு நூல் நூற்கும் கருவியான இங்குக் கதிராகவும் கருதப்படுகிறது.  
பஞ்சு நூலாக மாறுவது போல சொற்கள் நூலாக நூற்கப்படுவதால் நூல் என்னும் பெயர் அமைந்தது என்று நன்னூல் விளக்குகிறது.
# ஞானாலயா கிருஷ்ணமூர்த்தி

**ஞானாலயா கிருஷ்ணமூர்த்தி** (ஜனவரி 31, 1942) தமிழ்நாட்டில் புதுக்கோட்டைக்கு அருகேயுள்ள திருக்கோகர்ணம் என்ற சிற்றூரில்
ஞானாலயா ஆய்வு நூலகம் என்ற தனியார் நூலகத்தை தன்னுடைய மனைவியுடன் இணைந்து நடத்தி வருபவர் ஆவார்.
# ஞானாலயா கிருஷ்ணமூர்த்தி

## பிறப்பு

ஜனவரி 31, 1942இல் இவர் பிறந்தார். இவரது பெற்றோர் பாலசுப்பிரமணியன், மீனாட்சி ஆவர். புதுக்கோட்டையில் ஆரம்பக் கல்வியைத் துவங்கி இளங்கலை அறிவியல், முதுகலை தமிழ் இலக்கியம் படித்துவிட்டு, பின் கல்வியியலில் முதுகலைப்பட்டம் (எம்.எட்) நிறைவு செய்தார். ஓய்வு பெற்ற தலைமையாசிரியரான இவர் 1959-இல் தொடங்கி அரிய வகை நூல்களைச் சேகரித்து வருகிறார்.
# ஞானாலயா கிருஷ்ணமூர்த்தி

## ஆர்வம்

இளம் வயது முதல் இவருக்கு நூல் சேமிக்கும் பழக்கம் இவருடைய தந்தை மூலமாக உருவாகி, இந்தியாவின் சிறந்த தனியார் நூலகங்களில் ஒன்றான ஞானாலயாவை நடத்திவருகின்றார். இவருடைய நூல்களைச் சேகரிக்கும் ஆர்வத்திற்கு ஏற்றபடி இவருடைய மனைவி திருமதி டோரதி புத்தக ஆர்வலராவார். என்ற நூல் தஞ்சை ப்ரகாஷ், ல.கி.ராமானுஜம், கரிச்சான்குஞ்சு, எம்.வி.வெங்கட்ராம் உள்ளிட்ட பல இலக்கியவாதிகள் கிருஷ்ணமூர்த்தி டோரதி இணையரின் குடும்ப நண்பர்கள் கிருஷ்ணமூர்த்திக்கு எழுதிய கடித ஆவணங்களைக் கொண்டு அமைந்துள்ளது. இலக்கியவாதிகள் இவரிடம் மேற்கொண்ட விவாதங்களின் ஒரு தொடர்நிகழ்வாக இக்கடிதங்கள் அமைந்துள்ளன. ள்ஞானாலயா நூலகத்தைப் பார்வையிட்டுதிற்கு வந்து பாராட்டியவர்களின் கருத்துக்களைக் கொண்டு அமைந்துள்ளது. பிரபலமான எழுத்தாளர்கள், அரசியல்வாதிகள், தொழிலதிபர்கள், இலக்கியவாதிகள் உள்ளிட்ட அனைத்து தரப்பினரும் தந்துள்ள பதிவுகளைக் காணும்போது இந்நூலகத்தின் இன்றியமையாமையை உணரமுடிகிறது.
# தற்புகழ்ச்சி குற்றமாகா இடங்கள்

**தற்புகழ்ச்சி குற்றமாகா இடங்கள்** என்பது ஒரு புலவன் தன்னைத்தானே புகழ்ந்து கொள்வது சில சூழல்களில் குற்றமாகாது என்று, அச்சூழல்கள் சிலவற்றை நன்னூல் எடுத்துக்காட்டுகிறது.  
மண்ணை உடைய மன்னனின் அவைக்குச் சீட்டுக்கவி எழுதும் போதும், தன்னுடைய புலமைத் திறன் அறியாதவரிடையிலும், அவையில் வாதிட்டு வெற்றி பெறவேண்டிய சூழ்நிலையிலும், எதிரியொருவன் தன்னைப் பழித்துரைக்கும்போதும் புலவன் தன்னைத்தானே புகழ்ந்து சொல்வது தவறாகாது என நன்னூல் கூறுகிறது.
# தற்புகழ்ச்சி குற்றமாகா இடங்கள்

## வெளியிணைப்புகள்

- மதுரை தமிழ் இலக்கிய மின் தொகுப்புத் திட்டத்தில் உள்ள நன்னூல் தொகுப்பு
- நன்னூல் (மூலம்)
# சுவாமிமலை சுவாமிநாதசுவாமி கோயில்

**சுவாமிமலை சுவாமிநாதசுவாமி திருக்கோயில்** *(Swamimalai Swaminathaswamy Temple)* முருகனின் ஆறுபடை வீடுகளில், நான்காம் படை வீடாகத் திகழ்கின்றது. இது தமிழ்நாடு மாநிலத்தில், தஞ்சாவூர் மாவட்டம், கும்பகோணத்திற்கு வடகிழக்கில் 6 கி.மீ தொலைவில் காவேரி ஆற்றின் கரையில் அமைந்துள்ளது. இக்கோயிலில் *மீனாட்சி சுந்தரேசுவரர்* எழுந்தருளியுள்ளதால் *சுந்தரேசுவரசுவாமி* கோயில் என்றும் அழைக்கப்படுகிறது.
# சுவாமிமலை சுவாமிநாதசுவாமி கோயில்

## பெயர்க்காரணம்

முருகப்பெருமான் இக்கோயிலில் 'தகப்பன் சுவாமி' எனப் புகழ் பெற்று விளங்குகிறார். மேலும் குருவாக இருந்து அருளியதால் குருமலை என்றும், கந்தாசலம், சிரகிரி, சிவமலை என்றும் அழைக்கப்படுகிறது. இக்கோயிலின் மற்றொரு பெயர் **திருவேரகம்** என அழைக்கப்படுகிறது. இறைவன் இங்கு சுவாமி நாதனாக இருப்பதால் சுவாமிமலை எனும் பெயர் நிலைபெற்றுவிட்டது. இங்கு சிவன் *சுந்தரேசுவரர்,* தாயார் *மீனாட்சி* எனும் பெயரில் உள்ளதால் இக்கோயில் *மீனாட்சி சுந்தரேசுவரர்* கோயில் என அழைக்கப்படுகிறது.
# சுவாமிமலை சுவாமிநாதசுவாமி கோயில்

## அறுபடை வீடு

முருகனின் அறுபடை வீடுகளில் இத்தலமும் ஒன்றாகும். தாளமும், சந்தமும் நிறைந்த மெய்ப்பொருள் துறைப் பாடல்கள் இயற்றப் பெற்ற தலமாகும். இத்தல முருகனைப் பற்றி அருணகிரிநாதர் மற்றும் நக்கீரர் பாடிய பாடல்கள் திருப்புகழில் 4ஆம் திருமுறையில் காணப்படுகின்றன. கட்டு மலையாக அமைந்துள்ள குன்றின் மீது இக்கோயில் அமைந்துள்ளது. ஐந்து நிலையுடன் கூடிய இராஜகோபுரம் தெற்கு நோக்கி அமைந்துள்ளது. இத்தலத்தின் தல மரம் நெல்லி மரமாகும். முருகன் சன்னதிக்குச் செல்ல தமிழ் ஆண்டுகள் அறுபதைக் குறிக்கும் 60 படிகளில் ஏறிச்செல்ல வேண்டும். மகாமண்டபத்தில் கொடி மரத்தின் அருகே கண்கொடுத்த விநாயகரான நேத்திர விநாயகர் உள்ளார். உள் சுற்றில் தல விநாயகர், வள்ளி தெய்வானையுடன் சுப்பிரமணியர், சரஸ்வதி, நாரதர், வீரபாகு, அகத்தியர், அருணகிரிநாதர் ஆகியோர் சிலைகள் அமைக்கப்பட்டுள்ளன. சுவாமிநாத சுவாமியின் சன்னதிக்கு எதிராக மயிலுக்குப் பதிலாக யானை வாகனம் உள்ளது இத்தலத்தின் சிறப்பாகும். இது இந்திரன் அளித்ததாக கருதப்படுகிறது. கருவறையில் முருகனின் வலது கரத்தில் தண்டம் ஏந்தியபடி ஊறு முத்திரையில் நின்ற நிலையில் அருள் பரிகின்றார். 21 ஏப்ரல் 2016 மகாமகக்குளத்தில் தீர்த்தவாரி நிகழ்ச்சியைத் தொடர்ந்து 23 ஏப்ரல் 2016 அன்று ஏழூர்ப் பல்லக்குத் திருவிழா நடைபெற்றது. இவ்விழா நடைபெறும் நாட்களில் பல்லக்கு இக்கோயிலுக்கு வந்து செல்லும் சிறப்பு பெற்ற தலமாகும்.
# சுவாமிமலை சுவாமிநாதசுவாமி கோயில்

## அருகில் உள்ள மற்றொரு முருகன் கோயில்

இக்கோயிலுக்கு அருகேயுள்ள மற்றொரு முருகன் கோயில் ஏரகரம் கந்தநாதசுவாமி கோயிலாகும். கும்பகோணத்திலிருந்து சுவாமிமலை செல்லும் பாதையில் மூப்பக்கோயிலிலிருந்து பிரியும் சாலையில், ஆசூர் வாய்க்காலுக்கு மேற்புறம் ஏரகம் சுவாமிநாதசுவாமி கோயில் உள்ளது.
# சுவாமிமலை சுவாமிநாதசுவாமி கோயில்

## குடமுழுக்கு

2015 செப்டம்பர் 9 அன்று காலையில், இக்கோயிலில் இராஜகோபுரம், மூலவர் விமானம், சுவாமி அம்பாள் விமானம், மற்றும் பரிவார தெய்வ விமானங்களுக்குக் குடமுழுக்கு நடைபெற்றது.
# சுவாமிமலை சுவாமிநாதசுவாமி கோயில்

## குடமுழுக்கு

### குடமுழுக்கு படத்தொகுப்பு

<>  
</>
# சுவாமிமலை சுவாமிநாதசுவாமி கோயில்

## தேரோட்டம்

ஏறத்தாழ 60 ஆண்டுகளுக்குப் பிறகு 2015 நவம்பர் 25 அன்று காலையில் இக்கோயிலில் தேரோட்டம் நடைபெற்றது.
# சுவாமிமலை சுவாமிநாதசுவாமி கோயில்

## திருவிழாக்கள்

- வைகாசி விசாகம்
- கார்த்திகை
# மாதேசுவரன் மலை

**மாதேசுவரன் கோயில்** என்கிற தலம் மாதேஸ்வரன் மலையில் அமைந்துள்ளது. இம்மலை தெற்கு கர்நாடகாவிலுள்ள சாம்ராஜ்நாகர் மாவட்டத்தில் உள்ளது. மலை மாதேஸ்வரன் கோயிலுக்கு மைசூரிலிருந்து 150கீ.மீ மற்றும் பெங்களுரிலிருந்து 210கி.மீ தூரம் இருக்கிறது. ஸ்ரீ மலை மாதேஸ்வரன் கோயில் மிகவும் பிரபலமான பாரம்பரியமிக்க திருத்தலம். கர்நாடகம் மற்றும் தமிழ்நாட்டிலிருந்து நிறைய திருப்பயணிகள் இத்திருத்தலத்திற்கு வருகிறார்கள். இந்த திருத்தலத்தின் பரப்பளவு 155.57 ஏக்கர் ஆகும். மாதேஸ்வரன் மலையில் தலபேட்டா, கலவவூர், இந்திகநாதா, போன்ற மலைக்கிராமங்கள் உள்ளன. இங்கே வரும் மக்கள் கோயிலுக்கு வருவதோடு இங்கேயுள்ள இயற்கையை ரசிக்கவும் வருகிறார்கள். இந்த மலையின் உயரம் 3000 அடி ஆகும். மாதேசுவரன் கோவிலைக் கட்டியவர் ஜீன்சே கெளடா, மற்றும் குருபா கெளடா என்ற ஜமின்தார்கள் ஆவர். ஸ்ரீ மாதேஸ்வர கடவுளை, சிவனின் ஒரு அவதாரம் என மக்கள் கருதுகிறார்கள். புனித மாதேஸ்வரா அவர்கள் பதினைந்தாம் நூற்றாண்டில் வாழ்ந்ததாக வரலாறு கூறுகிறனர். 600 வருடங்களுக்கு முன்பு ஸ்ரீ மாதேஸ்வரன் இத்திருத்தலத்திற்கு வந்து அவர் தன் பாவத்திற்குப் பரிகாரம் பெற்றார். இப்பொழுதும் அவர் பரிகாரம் தருகிறார் என மக்கள் நம்புகிறார்கள்.மலை மாதேஸ்வரன் புலியின் மேலிருந்து பயணம் செய்தார். அந்த வாகனத்தைச் சில பேர் குழி வாகனா எனவும் கூறுவார்கள். மலை மாதேஸ்வரன் பல அற்புதங்கள் செய்து மக்களைக் காப்பாற்றியதால் `இங்கே உள்ள மக்கள் இன்னும் மலை மதேஸ்வரன் அந்த மலையின் பகுதியிலே வசிக்கிறார் என நம்புகிறார்கள். கிராமத்து மக்கள் மலை மாதேஸ்வரனின் அற்புதங்களைப் பாட்டாக பாடுகின்றனர். அதை ஜனபத காவியம் அல்லது நாட்டுப்புறக்காப்பியம் எனக் கூறுவார்கள்.
# மாதேசுவரன் மலை

## மலை மாதேஸ்வரனின் கதை

மலை மாதேஸ்வரன் கலியுகத்தில் பிறந்தார். அவர் வெள்ளையாக இருப்பார். இவரின் அம்மையாரின் பெயர் யுட்ராஜமா. இவரை சிறுபிள்ளையில் வழிநடத்தியவர்கள் சுட்டூர்மூட் மற்றும் குன்டூர்மூட் ஆவார்கள். இவர் ஸ்ரீ கையிலா என்ற பகுதியில் இருந்து வந்தவர் என நம்பப்படுகிறது. இவர் சிறு வயதியிலே பல அற்புதங்களைச் செய்திருக்கிறார். பிறகு தான் இவர் மலைப் பகுதிக்கு வந்துள்ளார் என நம்பப்படுகிறது. அந்தக் காட்டுப் பகுதியில் 77 மலைகள் உள்ளன. அது மிகவும் ஆபத்தான பகுதி எனக் கருதப்படுகிறது. அவர் ஆறாம் நூற்றாண்டில் அவர் காட்டுப் பகுதிக்குச் சென்றதாக வரலாறு கூறுகிறது.
50 வருடத்திற்கு முன்பு இந்த மலைக்குச் சாலை வசதி இல்லை. அதனால் இங்கே வரும் பக்தர்கள் பெரும்பாலும் நடந்து தான் வந்தார்கள். ஆனால் இப்போது சாலைகள், தமிழ்நாடு மற்றும் கர்நாடக அரசுகளால் போடப்பட்டுள்ளது. அதனால் இப்போது அந்த வழியில் நூற்றுக்கும் மேற்பட்ட பேருந்துகள் செல்கின்றன.  
இந்திய நாட்டுப்புறக் காவியங்கள்-மலை மாதேஸ்வரனின் வாழ்க்கை(டாக்டர்.சி.என்.ராமசந்தரன்)_ Indian Folk Epics- The Story Of Mahadeshwara(D.R.C.N.Ramachandran) கம்சாளே-ஜனபத லோகா (Kamsaale-Janapada Loka)
# சிறப்புப்பாயிரம் பிறர்செய்யக் காரணம்

**சிறப்புப் பாயிரம் பிறர் செய்யக் காரணம்** யாவை என்று நன்னூல் சில குறிப்புகளைத் தருகிறது.
# சிறப்புப்பாயிரம் பிறர்செய்யக் காரணம்

## காரணம்

ஒரு நூலின் சிறப்புப் பாயிரத்தை அந்நூலாசிரியரல்லாத வேறொருவர் செய்யவேண்டியதன் காரணமாக நன்னூல் தரும் விளக்கம்:  
:”இதுவரை வெளிப்படாமல் இருந்த சிறந்த நுட்பங்கள் எல்லாம் விளங்குமாறு, பல்துறை அறிவோடு சிந்தித்து, விரிவாக ஒரு நூலை எழுதினாலும் அதை எழுதியவன் தன்னைப்பற்றித் தானே புகழ்ந்து கொள்ளுதல் கூடாது. எனவே சிறப்புப்பாயிரம் பிறரால் செய்யப்படல் வேண்டும்”.
# சிறப்புப்பாயிரம் செய்தற்கு உரியவர்கள்

**சிறப்புப்பாயிரம் செய்தற்கு உரியவர்கள்** என்று சிலரை நன்னூல் அடையாளம் காட்டுகிறது.
# சிறப்புப்பாயிரம் செய்தற்கு உரியவர்கள்

## சிறப்புப்பாயிரம் செய்தற்குத் தகுதியானவர்

ஒரு நூலுக்கு சிறப்புப் பாயிரம் செய்வதற்குத் தகுதியானவர்கள் என நன்னூலில் குறிப்பிடப்படுவோர்:  
:”நூலை எழுதிய ஆசிரியனின் ஆசிரியர், நூலாசிரியனுடன் உடன் கல்வி பயின்றவர், நூலாசிரியனின் மாணவர், நூலாசிரியனின் நூலுக்கு உரை எழுதியவர் என்று சொல்லப்பட்ட இந்நால்வருள் ஒருவர் நூலுக்குரிய சிறப்புப் பாயிரம் எழுதுவதே முறையாகும்”.
# செட்டிக்குளம் தொடருந்து நிலையம்

**செட்டிக்குளம் தொடருந்து நிலையம்** (*Cheddikulam railway station*) இலங்கையின் வடக்கே செட்டிக்குளம் நகரில் அமைந்துள்ள தொடருந்து நிலையம் ஆகும். இலங்கை அரசின் ரெயில்வே திணைக்களத்தினால் நிருவகிக்கப்படும் இந்நிலையம் மன்னார் தொடருந்துப் பாதையின் ஒரு அங்கமாக மன்னார் தீவையும் தலைநகர் கொழும்பையும் இணைக்கிறது. ஈழப் போர்க் காலத்தில் 1990 முதல் 2013 வரை இயங்காமல் இருந்து வந்த இந்நிலையம், 2013 மே 14 இல் மதவாச்சி முதல் மடு வீதி வரையான பாதை புனரமைக்கப்பட்டதை அடுத்து மீண்டும் திறக்கப்பட்டது. 2015 மார்ச் 14 முதல் தலைமன்னார் வரை சேவைகள் நடைபெறுகின்றன.
# திரும்பு வீதம்

நிதியியலில் **திரும்பு வீதம்** அல்லது **திரும்பு விகிதம்** (*Rate of return*) குறிபிட்ட காலத்தில் ஒரு முதலீட்டினால் ஈட்டப்படும் லாபத்தின் விகிதம் ஆகும். இதன் அளவை விழுக்காடு.  
:<math>r=\frac{V_f - V_i}{V_i} </math>  
இங்கே:  
:<math>r</math> = திரும்பு வீதம்
:<math>V_f</math> = முதலீட்டின் இறுதி மதிப்பு
:<math>V_i</math> = முதலீட்டின் தொடக்க மதிப்பு  
பொதுவாக இவ்விகிதம் ஓராண்டு காலத்திற்கு கணக்கிடப்படுகிறது.
# மொத்தப் பதிவு விகிதம்

**மொத்தப் பதிவு விகிதம்** (*Gross enrolment ratio*) அல்லது **மொத்தப் பதிவுச் சுட்டெண்** (*Gross Enrollment Index*) என்பது கல்வித்துறையில் பயன்படுத்தப்படும் ஒரு புள்ளியியல் அளவீடு. ஐக்கிய நாடுகள் அவையின் கல்விச் சுட்டெண் அளவீட்டினை கணக்கிட முன்பு பயன்படுத்தப்பட்ட தரவுகளில் இதுவும் ஒன்று. ஒரு நாட்டில் தொடக்கக்கல்வி, நடுநிலைக்கல்வி, மேல்நிலைக்கல்வி போன்ற பல்வேறு தரநிலைகளில் எவ்வளவு மாணவர்கள் பள்ளிகளில் பதிவு செய்துள்ளனர் என்பதை ஒப்பீட்டளவில் அறிய உதவுகின்றது.  
ஒரு நாட்டின் அல்லது பகுதியின் மொத்த மக்கள்தொகையில் ஒரு தரநிலையில் சேரக்கூடிய வயது வரம்புக்குட்ப்பட்ட குழந்தைகளில் எத்தனை பேர் அத்தரநிலைக்கான பள்ளிகளில் பதிவு செய்துள்ளனர் என்ற விழுக்காடே மொத்தப் பதிவு விகிதமாகும். இந்த விகிதம் அதிகமாக இருப்பின், அந்நாட்டில் (அல்லது பகுதியில்) கல்வியில் மக்களின் ஈடுபாடு அதிகளவில் இருக்கின்றது எனக் கொள்ளமுடியும். அந்நாட்டின் மனித மேம்பாட்டைக் கணக்கிடவும் இது உதவுகின்றது.
# உதயணர்

**உதயணர்** (Udayana or Udyanacharya), கி. பி., 12ஆம் நூற்றாண்டில் வாழ்ந்த பிரபலமான இந்திய இந்து தருக்கவாதி. இவர் வேத தத்துவ தர்சனங்களில், நியாயம் மற்றும் வைசேஷிகம் ஆகிய இரண்டு தர்சனங்களை ஒருங்கிணைத்து நியாய – வைசேடிகம் எனும் புது தர்சனத்தை உருவாக்கி, அதன் மூலம் பௌத்தர்களுக்கு எதிரான வாதப் போரில், இறைவனின் இருப்பை நிலைநாட்டியவர்.  
உதயணர் இந்தியாவின் பிகார் மாநிலத்தின் மிதிலை அருகே *கரியன்* என்ற கிராமத்தில் வாழ்ந்தவர்.
# உதயணர்

## தத்துவம்

தருக்கத்தின் மூலம் மட்டுமே இறைவனின் இருப்பை அறிந்து கொள்ள இயலும் என்ற சித்தாந்தம் கொண்ட நியாயம் மற்றும் வைசேடிகம் ஆகிய இரண்டு தத்துவங்களின் ஒருங்கிணைத்து, இறைவனின் இருப்பை எளிதாக அறிந்து கொள்வதற்கு உதவியாக நியாய வைசேடிகம் என்ற புது சித்தாந்தத்தை உருவாக்கினார். இதற்காக *நியாய குசுமாஞ்சலி* என்ற தத்துவ நூலை இயற்றினார்.  
பௌத்தர்களின் தாக்கம் அதிகமாக இருந்த காலத்தில், இறைவனின் இருப்பை அறிய காரண – காரியம் என்ற தத்துவத்தின் மூலம், ஒரு பானையை படைக்க எவ்வாறு களிமண்னும் குயவனும் வேண்டுமோ அவ்வாறே, இவ்வுலகம் படைக்கப்பட மெய்ப்பொருள் உறுதியாக இருந்திருக்க வேண்டும். அத்தகைய மெய்ப்பொருள் வாயால் விளக்க இயலாது என்று நிருபித்தவர்.
# உதயணர்

## இறைவனின் இருப்பை நிருபித்தல்

இறைவனின் இருப்பை மறுத்த பௌத்தர்களை, உதயணர் தன்னுடைய புதிய நியாய-வைசேடிகம் தத்துவத்தின் துணை கொண்டு மெய்ப்பொருளின் இருப்பை நிலைநாட்டி தருக்கப் போரில் வென்றார். இந்தியாவிலிருந்து பௌத்த தருக்கவாதிகளை விரட்டியடித்தன் மூலம், ஒன்பது நூற்றாண்டுகளாக முடிவில்லாமல் நடந்தவந்த இந்து – பௌத்த சமய தர்க்கப் போரை முடிவுக்கு கொண்டு வந்தார்.
# உதயணர்

## படைத்த தத்துவ நூல்கள்

1. நியாய குசுமாஞ்சலி
1. ஆத்ம தத்துவ விவேகம்
1. கிரணாவளி
1. *நியாய பரிசிஷ்டா* எனப்படும் *ஞான சித்தி* அல்லது *ஞான சுத்தி*
# ஈச்சாங்கூர்

**ஈச்சாங்கூர்** (Ichangoor) என்பது ஓசூர்வட்டம், கிருட்டிணகிரி மாவட்டம், தமிழ்நாடு மாநிலம், இந்தியாவைச் சேர்ந்த ஒரு சிற்றூர் ஆகும்.
# ஈச்சாங்கூர்

## மக்கள் வகைப்பாடு

இவ்வூரில் 2011 ஆண்டைய இந்திய மக்கள் கணக்கெடுப்பின்படி 280 வீடுகள் உள்ளன. மக்கள் தொகை 1204, இதில் 604 பேர் ஆண்கள், 599 பேர் பெண்கள் ஆவர். எழுத்தறிவு விகிதம் 69.11% ஆகும் இது தமிழ்நாட்டின் சராசரி எழுத்தறிவு விதமான 80.09க்கும் குறைவு ஆகும்.
# இடிப்பள்ளி

**இடிப்பள்ளி** (Idipalli) என்பது ஓசூர்வட்டம், கிருட்டிணகிரி மாவட்டம், தமிழ்நாடு மாநிலம், இந்தியாவைச் சேர்ந்த ஒரு சிற்றூர் ஆகும்.
# இடிப்பள்ளி

## மக்கள் வகைப்பாடு

இவ்வூரில் 2011 ஆண்டைய இந்திய மக்கள் கணக்கெடுப்பின்படி 144 குடும்பங்கள் உள்ளன. மக்கள் தொகை 538, இதில் 265 பேர் ஆண்கள், 273 பேர் பெண்கள் ஆவர். எழுத்தறிவு விகிதம் 70.48% ஆகும் இது தமிழ்நாட்டின் சராசரி எழுத்தறிவு விகிதமான 80.09க்கும் குறைவு ஆகும்.
# இம்மிடிநாயக்கனப்பள்ளி

**இம்மிடிநாயக்கனப்பள்ளி** (Immidinayaganapalli) என்பது இந்தியாவின், தமிழ்நாட்டின், கிருஷ்ணகிரி மாவட்டம், ஓசூர் வட்டத்துக்கு உட்பட்ட ஒரு வருவாய் கிராமம் ஆகும். இந்த ஊரானது இம்மிடிநாயக்கனப்பள்ளி ஊராட்சிக்கு உட்பட்டது.
# இம்மிடிநாயக்கனப்பள்ளி

## மக்கள் வகைப்பாடு

இவ்வூரில் 2011 ஆண்டைய இந்திய மக்கள் கணக்கெடுப்பின்படி 133 வீடுகள் உள்ளன. மக்கள் தொகை 568, இதில் 278 பேர் ஆண்கள், 290 பேர் பெண்கள் ஆவர். எழுத்தறிவு விகிதம் 66.34% ஆகும் இது தமிழ்நாட்டின் சராசரி எழுத்தறிவு விதமான 80.09க்கும் குறைவு ஆகும்.
# இம்மிடிநாயக்கனப்பள்ளி

## ஊரில் உள்ள கோயில்கள்

- இம்மாடி நாய்க்கன அள்ளி உத்தம கரகம் கோயில்
# ஜி. மங்கலம்

**ஜி. மங்கலம்** (Jeemangalam) என்பது ஓசூர்வட்டம், கிருட்டிணகிரி மாவட்டம், தமிழ்நாடு மாநிலம், இந்தியாவைச் சேர்ந்த ஒரு சிற்றூர் ஆகும்.
# ஜி. மங்கலம்

## மக்கள் வகைப்பாடு

இவ்வூரில் 2011 ஆண்டைய இந்திய மக்கள் கணக்கெடுப்பின்படி 266 வீடுகள் உள்ளன. மக்கள் தொகை 1148, இதில் 577 பேர் ஆண்கள், 571 பேர் பெண்கள் ஆவர். எழுத்தறிவு விகிதம் 73.72% ஆகும் இது தமிழ்நாட்டின் சராசரி எழுத்தறிவு விதமான 80.09க்கும் குறைவு ஆகும்.
# கக்கனூர்

**கக்கனூர்** (Kagganur) என்பது ஓசூர்வட்டம், கிருட்டிணகிரி மாவட்டம், தமிழ்நாடு மாநிலம், இந்தியாவைச் சேர்ந்த ஒரு சிற்றூர் ஆகும்.
# கக்கனூர்

## மக்கள் வகைப்பாடு

இவ்வூரில் 2011 ஆண்டைய இந்திய மக்கள் கணக்கெடுப்பின்படி 293 வீடுகள் உள்ளன. மக்கள் தொகை 1300, இதில் 658 பேர் ஆண்கள், 642 பேர் பெண்கள் ஆவர். எழுத்தறிவு விகிதம் 72.07% ஆகும் இது தமிழ்நாட்டின் சராசரி எழுத்தறிவு விதமான 80.09க்கும் குறைவு ஆகும்.
# காளஸ்திபுரம்

**காளஸ்திபுரம்** (Kalasthipuram) என்பது ஓசூர்வட்டம், கிருட்டிணகிரி மாவட்டம், தமிழ்நாடு மாநிலம், இந்தியாவைச் சேர்ந்த ஒரு சிற்றூர் ஆகும்.
# காளஸ்திபுரம்

## மக்கள் வகைப்பாடு

இவ்வூரில் 2011 ஆண்டைய இந்திய மக்கள் கணக்கெடுப்பின்படி 159 வீடுகள் உள்ளன. மக்கள் தொகை 680, இதில் 365 பேர் ஆண்கள், 315 பேர் பெண்கள் ஆவர். எழுத்தறிவு விகிதம் 77.50% ஆகும் இது தமிழ்நாட்டின் சராசரி எழுத்தறிவு விதமான 80.09க்கும் குறைவு ஆகும்.
# காளிங்காவரம்

**காளிங்காவரம்** (Kalingavaram) என்பது இந்தியாவின், தமிழ்நாட்டின், கிருஷ்ணகிரி மாவட்டம், சூளகிரி வட்டத்துக்கு, உட்பட்ட ஒரு வருவாய் கிராமம் ஆகும்.
# காளிங்காவரம்

## மக்கள் வகைப்பாடு

இவ்வூரில் 2011 ஆண்டைய இந்திய மக்கள் கணக்கெடுப்பின்படி 148 வீடுகள் உள்ளன. மக்கள் தொகை 640, இதில் 330 பேர் ஆண்கள், 310 பேர் பெண்கள் ஆவர். எழுத்தறிவு விகிதம் 55.24% ஆகும் இது தமிழ்நாட்டின் சராசரி எழுத்தறிவு விதமான 80.09க்கும் குறைவு ஆகும்.
# காளிங்காவரம்

## ஊரில் உள்ள கோயில்கள்

- காளிங்காவரம் திம்மராயசுவாமி கோயில்
# வாக்களிப்பு

**வாக்களிப்பு** என்பது, பலர் கூடியுள்ள இடத்தில், முடிவு எடுப்பதற்கான அல்லது ஒரு கருத்தை வெளிப்படுத்துவதற்கான ஒரு முறையாகும். மேற்குறிப்பிட்ட இடம் ஒரு கூட்டமாகவோ, ஒரு தேர்தல் தொகுதியாகவோ, முழு நாடாகவோ இருக்கலாம். வாக்களிப்பு பொதுவாகக் கலந்துரையாடல்கள், விவாதங்கள் அல்லது பரப்புரைகளுக்குப் பின்னர் இடம்பெறுகின்றது. மக்களாட்சிகளில் மக்கள் பிரதிநிதிகள் வாக்களிப்பின் மூலமே தெரிவுசெய்யப்படுகின்றனர்.
# வாக்களிப்பு

## அரசியலில் வாக்களிப்பு

மக்களாட்சிகளில் நாட்டின் அரசாங்கம் ஒரு தேர்தலில் மக்கள் வாக்களிப்பதன் மூலமே தெரிவுசெய்யப்படுகிறது. இம்முறையில், பல வேட்பாளர்களில் இருந்து ஒருவரை மக்கள் தேர்ந்தெடுப்பர். பிரதிநிதித்துவ மக்களாட்சியில் ஒரு குறித்த தேர்தல் தொகுதியைச் சேர்ந்த மக்கள் ஆட்சியில் தமது பிரதிநிதியைத் தெரிவு செய்வது வாக்களிப்பு மூலமே. நேரடி மக்களாட்சியில் தீர்மானங்களை எடுப்பதற்கு மக்கள் நேரடியாகவே வாக்களிப்பர்.
# காமன்தொட்டி

**காமன்தொட்டி** (Kamandoddi) என்பது என்பது இந்தியாவின், தமிழ்நாட்டின், கிருஷ்ணகிரி மாவட்டம், சூளகிரி வட்டத்துக்கு, உட்பட்ட ஒரு வருவாய் கிராமம் ஆகும்.
# காமன்தொட்டி

## மக்கள்வகைப்பாடு

இந்த ஊரானது சூளகிரியில் இருந்து 4 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 41 கிலோமீட்டர் தொலைவிலும், மாநிலத் தலைநகரான சென்னையில் இருந்து 297 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 1450 வீடுகள் உள்ளன. கிராமத்தின் மொத்த மக்கள் தொகையானது 6524 ஆகும். இதில் ஆண்கள் எண்ணிக்கை 3394, பெண்களின் எண்ணிக்கை 3130 என உள்ளது. மக்களின் கல்வியறிவு விகிதமானது 55.2% என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# காமன்தொட்டி

## ஊரில் உள்ள கோயில்கள்

- காமன்தொட்டி வெங்கட்ரமணசாமி கோயில்
- காமன் தொட்டி கோட்ட குட்டா வெங்கட்ராம சுவாமி கோயில்
- காமன் தொட்டி பன்னப்பள்ளி சஞ்சீவராய சுவாமி கோயில்
- காமன் தொட்டி ஆளியாளம் வெங்கட்ராம சுவாமி கோயில்
- காமன்தொட்டிக்கு அருகில் கோபசந்திரம் வெங்கட்ரமணசாமி கோயில் என்ற பெருமாள் உள்ளது இது தென் திருப்பதி என்று அழைக்கப்படுகிறது.
# கந்திக்குப்பம்

**கந்திக்குப்பம்** (Kandhikuppam) என்பது பர்கூர்வட்டம், கிருட்டிணகிரி மாவட்டம், தமிழ்நாடு மாநிலம், இந்தியாவைச் சேர்ந்த ஒரு சிற்றூர் ஆகும்.
# கந்திக்குப்பம்

## அமைவிடம்

கந்திக்குப்பம் கிருட்டிணகிரியில் இருந்து கிழக்கில் 11 கி.மீ தொலைவிலும்,பர்கூரில் இருந்து 6 கி.மீ தொலைவிலும் சென்னையில் இருந்து 255 கி.மீ. தொலைவிலும் உள்ளது.
# கனிமங்கலம்

**கனிமங்கலம்** (Kanimangalam, Krishnagiri district) என்பது தமிழ்நாட்டின், கிருட்டிணகிரி மாவட்டம், ஒசூர் வட்டத்தில் உள்ள ஒரு சிற்றூர் ஆகும்.
# கனிமங்கலம்

## மக்கள் வகைப்பாடு

2011 ஆண்டைய இந்திய மக்கள் கணக்கெடுப்பின்படி இவ்வூரில் 107 வீடுகள் உள்ளன. மொத்த மக்கள் தொகை 463 ஆகும். இதில் 232 பேர் ஆண்களும், 231 பேர் பெண்களும் உள்ளனர். ஊரின் எழுத்தறிவு விகிதம் 73.59% ஆகும் இது தமிழ்நாட்டின் சராசரி எழுத்தறிவு விதமான 80.09க்கும் குறைவு ஆகும்.
# கரிபசவனபுரம்

**கரிபசவனபுரம்** (Karibasanapuram) என்பது ஓசூர்வட்டம், கிருட்டிணகிரி மாவட்டம், தமிழ்நாடு மாநிலம், இந்தியாவைச் சேர்ந்த ஒரு சிற்றூர் ஆகும்.
# கரிபசவனபுரம்

## மக்கள் வகைப்பாடு

இவ்வூரில் 2011 ஆண்டைய இந்திய மக்கள் கணக்கெடுப்பின்படி 1 குடும்பம் உள்ளது. மக்கள் தொகை 4, இதில் 2 பேர் ஆண்கள், 2 பேர் பெண்கள் ஆவர். எழுத்தறிவு விகிதம் 75% ஆகும் இது தமிழ்நாட்டின் சராசரி எழுத்தறிவு விதமான 80.09க்கும் குறைவு ஆகும்.
# காட்டிநாயக்கன் தொட்டி

**காட்டிநாயக்கன் தொட்டி** (Kattinaickenghoddi) என்பது ஓசூர்வட்டம், கிருட்டிணகிரி மாவட்டம், தமிழ்நாடு மாநிலம், இந்தியாவைச் சேர்ந்த ஒரு சிற்றூர் ஆகும்.
# காட்டிநாயக்கன் தொட்டி

## மக்கள் வகைப்பாடு

இவ்வூரில் 2011 ஆண்டைய இந்திய மக்கள் கணக்கெடுப்பின்படி 590 வீடுகள் உள்ளன. மக்கள் தொகை 2633, இதில் 1364 பேர் ஆண்கள், 1269 பேர் பெண்கள் ஆவர். எழுத்தறிவு விகிதம் 59.66% ஆகும் இது தமிழ்நாட்டின் சராசரி எழுத்தறிவு விதமான 80.09க்கும் குறைவு ஆகும்.
# கெலவரப்பள்ளி

**கெலவரப்பள்ளி** (Kelavarapalli) என்பது ஓசூர்வட்டம், கிருட்டிணகிரி மாவட்டம், தமிழ்நாடு மாநிலம், இந்தியாவைச் சேர்ந்த ஒரு சிற்றூர் ஆகும். இவ்வூருக்கு அருகில்தான் கெலவரப்பள்ளி நீர்தேக்கம் உள்ளது.
# கெலவரப்பள்ளி

## மக்கள் வகைப்பாடு

இவ்வூரில் 2011 ஆண்டைய இந்திய மக்கள் கணக்கெடுப்பின்படி 117 வீடுகள் உள்ளன. மக்கள் தொகை 529, இதில் 274 பேர் ஆண்கள், 255 பேர் பெண்கள் ஆவர். எழுத்தறிவு விகிதம் 64.07% ஆகும் இது தமிழ்நாட்டின் சராசரி எழுத்தறிவு விதமான 80.09க்கும் குறைவு ஆகும்.
# கெம்பசந்திரம்

**கெம்பசந்திரம்** (Kembasandiram) என்பது ஓசூர்வட்டம், கிருட்டிணகிரி மாவட்டம், தமிழ்நாடு மாநிலம், இந்தியாவைச் சேர்ந்த ஒரு சிற்றூர் ஆகும்.
# கெம்பசந்திரம்

## மக்கள் வகைப்பாடு

இவ்வூரில் 2011 ஆண்டைய இந்திய மக்கள் கணக்கெடுப்பின்படி 184 வீடுகள் உள்ளன. மக்கள் தொகை 891, இதில் 450 பேர் ஆண்கள், 441 பேர் பெண்கள் ஆவர். எழுத்தறிவு விகிதம் 66.67% ஆகும் இது தமிழ்நாட்டின் சராசரி எழுத்தறிவு விதமான 80.09க்கும் குறைவு ஆகும்
# கொட்டிகதிம்மனப்பள்ளி

**கொட்டிகதிம்மனப்பள்ளி** (Kodiga Timmanapalli) என்பது ஓசூர்வட்டம், கிருட்டிணகிரி மாவட்டம், தமிழ்நாடு மாநிலம், இந்தியாவைச் சேர்ந்த ஒரு சிற்றூர் ஆகும்.
# கொட்டிகதிம்மனப்பள்ளி

## மக்கள் வகைப்பாடு

இவ்வூரில் 2011 ஆண்டைய இந்திய மக்கள் கணக்கெடுப்பின்படி 130 வீடுகள் உள்ளன. மக்கள் தொகை 652, இதில் 347 பேர் ஆண்கள், 305 பேர் பெண்கள் ஆவர். எழுத்தறிவு விகிதம் 66.61% ஆகும் இது தமிழ்நாட்டின் சராசரி எழுத்தறிவு விதமான 80.09க்கும் குறைவு ஆகும்.
# கொடியாளம்

**கொடியாளம்** (Kodiyalam, Krishnagiri district) என்பது இந்தியாவின், தமிழ்நாட்டின், கிருட்டிணகிரி மாவட்டம், ஓசூர்வட்டத்தைச் சேர்ந்த ஒரு சிற்றூர் ஆகும்
# கொடியாளம்

## மக்கள் வகைப்பாடு

இவ்வூரில் 2011 ஆண்டைய இந்திய மக்கள் கணக்கெடுப்பின்படி 446 வீடுகள் உள்ளன. மக்கள் தொகை 1806, இதில் 934 பேர் ஆண்கள், 872 பேர் பெண்கள் ஆவர். எழுத்தறிவு விகிதம் 65.98% ஆகும் இது தமிழ்நாட்டின் சராசரி எழுத்தறிவு விதமான 80.09க்கும் குறைவு ஆகும்.
# கௌதாசபுரம்

**கௌதாசபுரம்** (Koladasapuram) என்பது ஓசூர்வட்டம், கிருட்டிணகிரி மாவட்டம், தமிழ்நாடு மாநிலம், இந்தியாவைச் சேர்ந்த ஒரு சிற்றூர் ஆகும்.
# கௌதாசபுரம்

## மக்கள் வகைப்பாடு

இவ்வூரில் 2011 ஆண்டைய இந்திய மக்கள் கணக்கெடுப்பின்படி 221 வீடுகள் உள்ளன. மக்கள் தொகை 857, இதில் 429 பேர் ஆண்கள், 428 பேர் பெண்கள் ஆவர். எழுத்தறிவு விகிதம் 64.15% ஆகும் இது தமிழ்நாட்டின் சராசரி எழுத்தறிவு விதமான 80.09க்கும் குறைவு ஆகும்.
# தேசமான்ய

**தேசமான்ய** (*Deshamanya*) என்பது, இலங்கை அரசாங்கத்தால் குடிமக்களுக்காக வழங்கப்படும் கௌரவங்களில் சிறீ லங்காபிமான்யவுக்கு அடுத்தபடியாக, இரண்டாவது உயர்ந்த மதிப்புடைய தேசிய கௌரவம் ஆகும். தேசமான்ய என்னும் சொல் சிங்கள மொழியில் "நாட்டின் பெருமை" என்னும் பொருள் கொண்டது. நாட்டுக்கு மிகவும் சிறப்பான சேவை புரிந்தவர்களுக்கு இந்தக் கௌரவம் அளிக்கப்படுகிறது. வழமையாக இக்கௌரவம் பெற்றவரின் பெயருக்கு முன்னால் தேசமான்ய என்ற சொல்லையும் சேர்த்து வழங்குவர் (எ.கா: தேசமான்ய வைத்திலிங்கம் மாணிக்கவாசகர்).
# தேசமான்ய

## விருது பெற்றோர்

1986 ஆம் ஆண்டு முதல் தேசமான்ய விருது பெற்றோர் விபரங்கள்.
# தேசமான்ய

## விருது பெற்றோர்

### 1986

- பொல்வத்த ஆராச்சிகே ரொமியேல் அந்தனீஸ் - மருத்துவரும், கல்வியாளரும்.
- காமினி கொரியா
- மொகம்மத் காசிம் மொகம்மத் கலீல்
- மாலகே ஜோர்ஜ் விக்டர் பெரேரா விஜேவிக்கிரம சமரசிங்க
- மிலானி குளோட் சான்சோனி
- விக்டர் தென்னக்கோன் - முன்னாள் இலங்கைத் தலைமை நீதிபதி
# தேசமான்ய

## விருது பெற்றோர்

### 1987

- எட்வின் பீலிக்ஸ் டயஸ் அபேசிங்க
- நெவில் தீசியஸ் தர்மபால கனகரத்தின - இராஜதந்திரி
- வைத்திலிங்கம் மாணிக்கவாசகர் - உச்ச நீதிமன்ற நீதிபதி
- விஜேரத்ன முதியான்சேலா திலகரத்ன
# தேசமான்ய

## விருது பெற்றோர்

### 1988

- ஹெக்டர் வில்பிரெட் ஜயவர்தன
- தம்பையா சிவஞானம்
# தேசமான்ய

## விருது பெற்றோர்

### 1989

- சிவா பசுபதி
# தேசமான்ய

## விருது பெற்றோர்

### 1990

- டொன் சேபால ஆட்டிகல
- நந்ததேவ விஜேசேகர
- பதியுதீன் மஹ்மூத்
- பாலகுமாரன் மகாதேவா
- நாணயக்கார வாசம் ஜேம்ஸ் முதலிகே
# தேசமான்ய

## விருது பெற்றோர்

### 1991

- எட்வேட் லயனல் சேனாநாயக்க
- வால்ட்டர் ஜெஃப்ரி மொன்டேகு ஜயவிக்கிரம
- கே. டபிள்யூ. தேவநாயகம்
- நிசங்க பராக்கிரம விஜேரத்ன
- சிவகாமி வெரினா ஒபேசேகர
- கிரிஸ்தோபர் கிரெகரி வீரமந்திரி
- நெவில் உபேசிங்க ஜயவர்தன
- இவான் சமரவிக்கிரம
- சந்திரபால் சண்முகம்
- அப்துல் கபூர் மொகமத் அமீர்
# தேசமான்ய

## விருது பெற்றோர்

### 1992

- மொகமத் அப்துல் பாக்கீர் மார்க்கார்
- ஹேவா கொமனகே தர்மதாச
- ஆனந்த வீகேன பள்ளிய குருகே
- எட்வின் லொக்குபண்டார ஹுருல்லே
- அப்துல் மஜீத் மொகமத் சகாப்தீன்
- சுப்பையா சர்வானந்தா
- லீனஸ் சில்வா
- நிசங்க விஜேவர்தன
# தேசமான்ய

## விருது பெற்றோர்

### 1993

- ஜெஃப்ரி மனிங் பாவா - கட்டிடக்கலைஞர்
- சி. ஏ. கூரே
- பீலிக்ஸ் ஸ்டான்லி கிறிஸ்தோபர் பெரேரா கல்பகே
- ஹென்றி விஜயக்கோன் தம்பையா
- அலெக்சான்டர் ரிச்சார்ட் உடுகம - மேஜர் ஜெனரல்
- பொன்னா விக்னராஜா
- நொயெல் விமலசேன
# தேசமான்ய

## விருது பெற்றோர்

### 1994

- ஜயந்த கெலகம
- ஜீவக லலித் பூபேந்திர கொத்தலாவல
- நந்ததாச கொடகொட
- கோட்ஃபிரி குணதிலக
- அருளானந்தம் யேசுஅடியான் ஞானம்
- நுகேகொட கபடாகே பப்லிஸ் பண்டிதரத்ன
- சுரேந்திர இராமச்சந்திரன்
- தெரணியகலகே பசில் ஐவர் பீரிஸ் சமரநாயக்க சிரிவர்தன
# தேசமான்ய

## விருது பெற்றோர்

### 1996

- துலிப் மென்டிஸ்
- அர்ஜுன ரணதுங்க
# தேசமான்ய

## விருது பெற்றோர்

### 1998

- சரித்த பிரசன்ன டி சில்வா
- கென் பாலேந்திரா
- டொரீன் வினிஃபிரெட் விக்கிரமசிங்க
- தமாரா குமாரி இலங்கரத்ன
- எலங்க தேவப்பிரிய விக்கிரமநாயக்க
- ராஜேந்த்ர காளிதாஸ் விமல குணசேகர
- வேர்ணன் லொரெய்ன் பெஞ்சமின் மெண்டிஸ்
- ஹெர்மன் லெனார்ட் டி சில்வா
- ஏரீஸ் தோமஸ் ஆபிரகாம் கோவூர்
- ரஞ்சித் அபேசூரிய
- டங்கன் வைட்
- கிறிஸ்தோபர் ரஜிந்த்ரா பானபொக்கே
- வன்னகுவத்தவடுகே டொன் அமரதேவ
- சித்ரசேன
# தேசமான்ய

## விருது பெற்றோர்

### 2005

- அமரானந்த சோமசிரி ஜயவர்த்தன
- ஏ. எச். செரீப்தீன்
- ஆஷ்லி டி வொஸ் - கட்டிடக்கலைஞர்
- அசோகா காந்திலால் ஜயவர்தன
- பிராட்மன் வீரக்கோன்
- சந்திரானந்த டி சில்வா
- டி. பசில் குணசேகர
- ஹரி ஜயவர்தன
- ஜே. பி. பீரிஸ்
- ஜயரத்ன பண்டா திசாநாயக்க
- ஜோசெப் எவரார்ட் டெனிஸ் பெரேரா
- கந்தேகுமார ஹப்புதொரகமகே ஜோதியரத்ன விஜேதாச
- எல். டி. சிரில் ஹேரத்
- லலித் டி மெல்
- எம். டி. டி. பீரிஸ்
- எம். டி. ஏ. புர்க்கான்
- மகேஷ் அமலீன்
- மனோ செல்வநாதன்
- நிகால் ஜினசேன
- பி. தேவ ரொட்ரிகோ
- படி மென்டிஸ்
- பத்மநாதன் இராமநாதன்
- பிலிப் ரேவத விஜேவர்தன
- பிரேமசிரி கேமதாச
- ராதிகா குமாரசாமி
- ரொகான் டி சேரம்
- ரோலண்ட் சில்வா
- சோலி ஈ. கப்டன்
- சுனில் மென்டிஸ்
- டபிள்யூ. டி. லக்ஷ்மன்
- வில்லியம் அல்விஸ்
- கமலிக்கா பிரியதேரி அபேரத்ன
# தேசமான்ய

## விருது பெற்றோர்

### 2007

ஜேம்ஸ் பீட்டர் ஒபயசேகர
# நூல்யாப்பு முறை

**நூல் யாப்பு முறை** என்பதை நான்கு வகைகளாக நன்னூல் வகைப்படுத்தி இருக்கிறது.
# நூல்யாப்பு முறை

## நான்கு வகைகள்

நூல் யாப்பு முறையென நன்னூல் வகைப்படுத்துபவை:  
:”விரிவாக அமைந்த ஒரு நூலை சுருக்கித் தொகுத்து கூறுதல் :தொகுத்து மிகவும் சுருக்கமாகக் கூறப்பட்ட நூலை விரித்துக் கூறுதல்
:ஒரே நூலில் சுருக்கமாகத் தொகுத்துக் கூறப்பட்டதை விரித்தும் விளக்கி விரிவாகக் கூறப்பட்டதை சுருக்கித் தொகுத்தும் கூறுதல்
:ஒரு மொழியில் உள்ளதை மற்றொரு மொழியில் மொழிபெயர்த்துக் கூறுதல்” என்பன நூல் யாக்கும் நான்கு வகைகளாகும்.
# ஏரகரம் கந்தநாதசுவாமி கோயில்

**ஏரகரம் கந்தநாதசுவாமி கோயில்** தஞ்சாவூர் மாவட்டம் கும்பகோணத்திலிருந்து 8 கி.மீ. தொலைவில் அமைந்துள்ள சிவன் கோயிலாகும். இருப்பினும் முருகன் கோயில் என்றே உள்ளூரில் அழைக்கின்றனர். ஏரகம், திருவேரகம் என்றும் அழைக்கப்படுகிறது. இவ்வூருக்கு அருகில் உள்ள புகழ் பெற்ற மற்றொரு முருகன் கோயில் சுவாமிமலை சுவாமிநாதசுவாமி கோயில் ஆகும். இது ஒரு தேவார வைப்புத்தலமாகும்.
# ஏரகரம் கந்தநாதசுவாமி கோயில்

## அமைவிடம்

கும்பகோணத்திலிருந்து சுவாமிமலை செல்லும் பாதையில் மூப்பக்கோயிலிலிருந்து பிரியும் சாலையில், ஆசூர் வாய்க்காலுக்கு மேற்புறம் இக்கோயில் உள்ளது. தேவாரப் பாடல் பெற்ற தலமான இன்னம்பரில் இருந்து திருப்புறம்பியம் செல்லும் சாலை வழியில் வலதுபுறம் ஏரகரம் செல்லும் சாலை பிரிகிறது. அவ்வழியாகச் சென்றும் ஏரகரம் அடையலாம்.
# ஏரகரம் கந்தநாதசுவாமி கோயில்

## பெயர்க்காரணம்

அசுரர்களால் முனிவர்களின் தவத்திற்கு இடையூறு ஏற்பட்டபோது சிவபெருமானை வேண்டினர். அப்போது சிவன் கந்தனை அழைத்து முனிவர்களைக் காத்திடும்படிக் கூறியதோடு ஒரு அஸ்திரத்தையும் வழங்கி அதனை செலுத்தும் இடத்தை அவருடைய அகமாக அமைத்துக்கொள்ளும்படி அருளியுள்ளார். முருகனின் அஸ்திரம் பூமியில் பாய்ந்த இடம் ஏரகம் என்கின்றனர்.
# ஏரகரம் கந்தநாதசுவாமி கோயில்

## கோயில் அமைப்பு

ஆதிகந்தநாதசுவாமி கோயில் என்றழைக்கப்படுகிறது. கருவறையில் லிங்கத்திருமேனி உள்ளது. கோயில் வளாகத்தில் சங்கரநாயகி அம்மன் சன்னதி உள்ளது. தொடர்ந்து விநாயகர், சிவலிங்கம், மகாலிங்கம், சூரியன், பைரவர், நாககன்னியர் உள்ளனர். மூலவர் கருவறை கோஷ்டத்தில் நர்த்தன விநாயகர், தட்சிணாமூர்த்தி, லிங்கோத்பவர், பிரம்மா உள்ளனர். திருச்சுற்றில் சண்டிகேஸ்வரர் சன்னதியும், நவக்கிரக சன்னதியும் உள்ளன. மூலவர் சன்னதிக்குப் பின்புறம் ஆதிகந்தநாதசுவாமி சன்னதி உள்ளது. இச்சன்னதியில் சுப்பிரமணியர் நின்ற நிலையில் ராஜகோலத்தில் உள்ளார்.
# ஏரகரம் கந்தநாதசுவாமி கோயில்

## பாடியுள்ளோர்

கச்சியப்ப சிவாசாரியார், நக்கீரர், அருணகிரிநாதர் ஆகியோர் இக்கோயிலில் உள்ள முருகனைப் பாடியுள்ளனர்.
# ஏரகரம் கந்தநாதசுவாமி கோயில்

## குடமுழுக்கு

12 செப்டம்பர் 1982 மற்றும் 19 மார்ச் 2015இல் குடமுழுக்கு ஆனதற்கான கல்வெட்டுகள் காணப்படுகின்றன.
# ஏரகரம் கந்தநாதசுவாமி கோயில்

## திருவிழாக்கள்

- கார்த்திகை
- பங்குனி உத்திரம்
# செட்டிக்குளம் (வவுனியா)

**செட்டிக்குளம்** (*Cheddikulam*) என்பது இலங்கையின் வட மாகாணத்தில் வவுனியா மாவட்டத்தில் உள்ள ஓர் ஊர் ஆகும். இது வெங்கலச்செட்டிக்குளம் பிரதேச செயலாளர் பிரிவில் செட்டிக்குளம் கிராம அலுவலர் பிரிவில் அமைந்துள்ளது.  
2012 கணக்கெடுப்பின் படி செட்டிக்குளம் கிராம அலுவலர் பிரிவின் மக்கள்தொகை 701 ஆகும். இவர்களில் 431 பேர் ஆண்களும், 270 பேர் பெண்களும் உள்ளனர்.
# செட்டிக்குளம் (வவுனியா)

## இங்குள்ள பாடசாலைகள்

- செட்டிக்குளம் மகா வித்தியாலயம்
# செட்டிக்குளம் (வவுனியா)

## கோயில்கள்

- செட்டிக்குளம் அம்மன் கோயில்
- முத்தான்குளம் ஸ்ரீ சித்திவிக்கினேஸ்வர் ஆலயம்
# நல்லாசிரியர் இலக்கணம்

**நல்லாசிரியர் இலக்கணம்** என்பது ஒரு நூல் இயற்றும் ஆசிரியனுக்கு இருக்கவேண்டிய நற்குணங்கள் எவையென்று நன்னூல் வரையறை செய்துள்ள பட்டியலாகும்.  
குடிப்பிறப்பு, அருளுடைமை, கடவுள் பத்தி ஆகிய மேன்மைகளும் பல கலைகளையும் கற்றுத் தேர்ந்த அறிவும், தாம் கற்றவற்றை பிறருக்கு எடுத்துக் கூறும் சொல் வன்மையும், பூமி, மலை, துலாக்கோல், மலர் ஆகியனவற்றின் தன்மைகளும், உலகியலறிவும், உயர்ந்த குணங்களும் உடையவனே நூல் உரைக்கும் ஆசிரியன் ஆவான்.
# ஆக்சிலியம் மகளிர் கல்லூரி

**ஆக்சிலியம் மகளிர் கல்லூரி** (Auxilium Women's College) வேலூர் மாவட்டத்திலுள்ள தன்னாட்சிப் பெற்ற அரசு உதவிப் பெறும் கலை மற்றும் அறிவியல் கல்லூரிகளுள் ஒன்றாகும். இக் கல்லூரி 1954 ஆம் ஆண்டுத் துவங்கப்பட்டது.
இது, வேலூர் மாவட்டத்தில் தொடங்கப்பட்ட முதலாவது பெண்கள் கல்லூரியாகும். இக் கல்லூரியின் வைரவிழா 2014 ஆம் ஆண்டு நடைபெற்றது. ஆக்சிலியம் மகளிர் கல்லூரி தற்பொழுது திருவள்ளுவர் பல்கலைக்கழகத்துடன் இணைக்கப்பட்டக் கல்லூரியாகும்.
# படியாக்கம் (நூல்)

**படியாக்கம்**, பா. ஜம்புலிங்கம் எழுதிய, அறிவியல் கண்டுபிடிப்புகளில் ஒன்றான குளோனிங் எனப்படுகின்ற படியாக்கம் பற்றியதாகும்.
# படியாக்கம் (நூல்)

## அமைப்பு

இந்நூலில் பிறப்பின் வகைகள், படியாக்கத்தின் வரலாற்றுப் பின்னணி, அது தொடர்பான புதினங்களும் திரைப்படங்களும், 1997இல் அறிய அறிவியல் சாதனைகள், டாலி, படியாக்க முறையின் நிறைகுறைகள், டாலிக்குப்பின் படியாக்கத்தில் முன்னேற்றம் என்ற ஒன்பது தலைப்புகளும், முன்னுரையும், துணைநூற்பட்டியலும், கலைச்சொற்களும் அமைந்துள்ளன.  
'படியாக்கம்', நூல், (2004; தாமரை பப்ளிகேஷன்ஸ் (பி) லிட், 41-பி, சிட்கோ இண்டஸ்டிரியல் எஸ்டேட், அம்பத்தூர், சென்னை)
# சிங்கப்பூர் தேசிய மருத்துவமனை

**சிங்கப்பூர் பொது மருத்துவமனை ** (*Singapore General Hospital*, சுருக்கம்: **SGH**; ; ) சிங்கப்பூரின் மிகப்பெரியதும் பழமையானதுமான அரசு மருத்துவமனை ஆகும். இந்த மருத்துவமனைக்கான முதற் கட்டிடத்திற்கு 1821 இல் அடிக்கல் நாட்டப்பட்டது.  
இந்த மருத்துவமனையில் சிங்கப்பூரின் தந்தை எனப்படும் லீ குவான் யூ நுரையீரல் அழற்சிக்குச் சிகிச்சை பெற்றுவந்தார். 2015 ஆம் ஆண்டில் தன் 91 ஆம் வயதில் இந்த மருத்துவமனையில் அவர் மரணமடைந்தார்.  
ஔட்ரம் பூங்காப் பகுதியில் அமைந்துள்ள இந்த மருத்துவமனை சிங்கப்பூர் சுகாதாரத்துறையின் கட்டுப்பாட்டில் இயங்குகின்றது. இங்கு சிங்கப்பூர் நாட்டுக் கண் மருத்துவ மையம், (SNEC), இதய மையம் (NHC), புற்றுநோய் மையம் (NCC) பல் மருத்துவ மையம் (NDC) உள்ளிட்ட ஐந்து சிறப்பு மருத்துவ மையங்கள் உள்ளன.
# சிறீ லங்காபிமான்ய

**சிறீ லங்காபிமான்ய** (*Sri Lankabhimanya*) என்பது, இலங்கை அரசாங்கத்தால் குடிமக்களுக்காக வழங்கப்படும் கௌரவங்களில் மிகவும் உயர்ந்த மதிப்புடைய தேசிய கௌரவம் ஆகும். சிறீ லங்காபிமான்ய என்னும் சொல் சிங்கள மொழியில் "இலங்கையின் பெருமை" என்னும் பொருள் கொண்டது. நாட்டுக்கு மிகவும் சிறப்பான சேவை புரிந்தவர்களுக்கு இந்தக் கௌரவம் அளிக்கப்படுகிறது. இந்த கௌரவத்தை ஒரே காலத்தில் ஐந்து இலங்கையர் மட்டுமே பெற்றிருக்க முடியும். அத்துடன் இக்கௌரவத்தை இறப்புக்குப் பின்னரும் வழங்க முடியும். வழமையாக இக்கௌரவம் பெற்றவரின் பெயருக்கு முன்னால் சிறீ லங்காபிமான்ய என்ற சொல்லையும் சேர்த்து வழங்குவர் (எ.கா: சிறீ லங்காபிமான்ய லக்ஷ்மன் கதிர்காமர்).
# சிறீ லங்காபிமான்ய

## விருது பெற்றோர்

1986 முதல் சிறீ லங்காபிமான்ய கௌரவம் பெற்றோர்:
# சிறீ லங்காபிமான்ய

## விருது பெற்றோர்

### 1986

- ரணசிங்க பிரேமதாச - இலங்கையின் மூன்றாவது தெரிவுசெய்யப்பட்ட சனாதிபதி.
# சிறீ லங்காபிமான்ய

## விருது பெற்றோர்

### 1993

- டிங்கிரி பண்டா விஜேதுங்க - இலங்கையின் நான்காவது தெரிவுசெய்யப்பட்ட சனாதிபதி.
# சிறீ லங்காபிமான்ய

## விருது பெற்றோர்

### 2005

- சர். ஆர்தர் சி. கிளார்க் - அறிவியற் புனைகதை எழுத்தாளர்.
- லக்ஷ்மன் கதிர்காமர்
# சிறீ லங்காபிமான்ய

## விருது பெற்றோர்

### 2007

- ஏ. டி. ஆரியரத்ன
- லெஸ்டர் ஜேம்ஸ் பீரிஸ் - திரைப்பட இயக்குநர்
- கிறிஸ்தோபர் வீரமந்திரி - முன்னாள் உச்ச நீதிமன்ற நீதிபதி
# தேசபந்து

**தேசபந்து** (*Deshabandu*) என்பது, இலங்கை அரசாங்கத்தால் குடிமக்களுக்காக வழங்கப்படும் கௌரவங்களில் சிறீ லங்காபிமான்ய /(தேசகீர்த்தி), தேசமான்ய என்பவற்றுக்கு அடுத்தபடியாக, மூன்றாவது உயர்ந்த மதிப்புடைய தேசிய கௌரவம் ஆகும். நாட்டுக்கு மிகவும் சிறப்பான சேவை புரிந்தவர்களுக்கு இந்தக் கௌரவம் அளிக்கப்படுகிறது. வழமையாக இக்கௌரவம் பெற்றவரின் பெயருக்கு முன்னால் தேசபந்து என்ற சொல்லையும் சேர்த்து வழங்குவர். (எ.கா: தேசபந்து சிவா சின்னத்தம்பி).  
*தேசபந்து* என்ற சமசுகிருத சொல்லிற்கு *நாட்டின் நண்பன்* என்று பொருள். பிரித்தானிய இந்தியப் பேரரசு காலத்தில் இந்திய விடுதலை இயக்கத்திற்காக போராடிய தலைவர்களை பொதுமக்கள் *தேசபந்து* என்ற அடைமொழியுடன் அழைப்பர். எடுத்துக்காட்டு: சித்தரஞ்சன் தாஸ்
# தேசபந்து

## விருது பெற்றோர்

இலங்கையில் 1986ல் இருந்து விருது பெற்றவர்களின் விபரங்களைக் கீழே காணலாம்.
# தேசபந்து

## விருது பெற்றோர்

### 1986

- அகங்கமகே டியூடர் ஆரியரத்ன
- ஹேவா கொமனகே தர்மதாச
- நொரேந்திரதாஸ் ஜயரத்தினம் வாலுப்பிள்ளை
- டாப்னே ஆட்டிகல
- விமலா டி சில்வா
- அருளானந்தம் யேசுஅடியான் சாமுவேல் ஞானம்
- டேவிட் எட்வின் ஹெட்டியாராச்சி
- தமித்தல் சேனகுமார் ஜயசுந்தர
- கிளாரா மோத்வானி
# தேசபந்து

## விருது பெற்றோர்

### 1987

- புலத்சிங்கலகே சிரிசேன கூரே
- ஜேம்ஸ் ஏர்னெஸ்ட் இவான் கொரியா
- அல்பேர்ட் எதிரிசிங்க
- டொன் ஜினதாச ஆட்டிகல
- சிவா சின்னத்தம்பி
- லேனா சார்லட் பெர்னாண்டோ
- மொகமத் தாசிம் அகமத் புர்க்கான்
- சத்திஸ்சந்திர ஜயசிங்க
- அபேசிரி மென்டிஸ் முனசிங்க
- அப்துல் ஹலீம் செரீஃப்தீன்
- பிரான்சிஸ்கூஹெட்டிகே ஜெரால்ட் ஹட்சன் சில்வா
- சாமுவேல் ஜெயராஜா ஸ்டீபன்
- விக்டர் கார்வின் வீரவர்தன ரத்நாயக்க
- மைக்கேல் திசேரா
- விக்கிரமசிங்க விமலதாச
# தேசபந்து

## விருது பெற்றோர்

### 1988

- வேலு அண்ணாமலை
- மொகமத் மொகிதீன் மொகமத் அப்துல்காதர்
- நுவரபக்ச ஹேவாயலகே கீர்த்திரத்ன
- செம்புக்குட்டியாராச்சிகே பேர்ட்ரம் சில்வா
- மாணிக்கம் சிவானந்தன்
- ஜோன் வில்லியம் சுபசிங்க
- நொயெல் விமலசேன
- சுவர்ணா பெர்டினன்ட்
- அலெக் ரொபேர்ட்சன்
- மிரிஸ்செ ஹேவகே குணதாச சிரிவர்தன
- ஜூலியன் பொல்லிங்
- கொஸ்கமகே திலக தம்மிக்க ஜினதாச
# தேசபந்து

## விருது பெற்றோர்

### 1989

- பாலித எட்வேர்ட் டயஸ் விஜேசிரி ஜயவர்தன கருணாரத்ன வீரமன்
- போகொட அப்புகாமிலாகே பிரேமரத்ன
- கலிஸ்டஸ் ரெஜினோல்ட் சீமன்
- சீதா செனவிரத்ன
- டொன் பியதாச ஜயசிங்க
- கார்டி புஞ்சி ஹேவகே கருணாரத்ன
- ஜெசிமா இஸ்மாயில்
- ஜோய்ஸ் செலினா அபேவர்தன குணசேகர
- எடித் மார்குவெரைட் கிரேஸ் பெர்னாண்டோ
# விக்கிப்பீடியா:Statistics/weekly/5-Jul-2015
# விக்கிப்பீடியா:முதற்பக்கக் கட்டுரைகள்/சூலை 5, 2015

**ஈரசோனியச் சேர்மம்** அல்லது **ஈரசோனிய உப்பு** (*Diazonium Compound* or *Diazonium Salt*) என்பது R-N<sub>2</sub><sup>+</sup>X<sup>−</sup> என்னும் பொதுத் தொழிற்பாட்டுக் கூட்டத்தைக் கொண்ட கரிம வேதியியற் சேர்மம் ஆகும். இங்கு R என்பது அற்கைல் அல்லது ஏரைல் கூட்டத்தையும் X<sup>−</sup> என்பது ஏலைடு போன்ற கனிம வேதியியல் எதிர்மின்னயனியை அல்லது கரிம வேதியியல் எதிர்மின்னயனியைக் குறிக்கும். அசோச் சாயங்களின் கரிம வேதியியல் தொகுப்பில் ஈரசோனிய உப்புகள் (சிறப்பாக, ஏரைல் கூட்டத்தைக் கொண்டவை) பயன்படுத்தப்படுகின்றன. **மேலும்...**
---  
**திருவாங்கூர் தமிழ்நாடு காங்கிரசு** (திசம்பர் 16, 1945 - சனவரி 26, 1957) என்பது முந்தைய இந்திய மாநிலமான திருவாங்கூர்-கொச்சி மாநிலத்தின் அரசியல் கட்சிகளில் ஒன்றாகும். இக்கட்சி நாகர்கோவிலைத் தலைமையகமாகக் கொண்டு தமிழின ஆர்வலர்களால் உருவாக்கப்பட்டது. திருவாங்கூர்-கொச்சி மாநிலத்தில் தமிழர்கள் அதிகமாக இருக்கும் வட்டங்களை சென்னை மாகாணத்தோடு இணைக்க வேண்டும் என்பதே இக்கட்சியின் முக்கியக் கொள்கையாக இருந்தது. இக்கட்சியில் பரவலாக அறியப்படும் மற்றொரு முக்கிய உறுப்பினர் கன்னியாக்குமரி மாவட்டத்தின் தந்தை என அழைக்கப்படும் ஏ. நேசமணி ஆவார். **மேலும்...**
# புன்னைநல்லூர் கைலாசநாதர் கோயில்

**புன்னைநல்லூர் கைலாசநாதர் கோயில்** என்ற சிவன் கோயில், தமிழ்நாடு, தஞ்சை மாவட்டம், புன்னைநல்லூர் கிராமத்தில் அமைந்துள்ளது.
# புன்னைநல்லூர் கைலாசநாதர் கோயில்

## தேவஸ்தான கோயில்

தஞ்சாவூர் அரண்மனை தேவஸ்தானத்திற்கு உட்பட்ட 88 கோயில்களில் இக்கோயிலும் ஒன்றாகும்.
# புன்னைநல்லூர் கைலாசநாதர் கோயில்

## அமைவிடம்

இக்கோயில் புன்னைநல்லூர் மாரியம்மன் கோயிலின் தென்புறம் தஞ்சாவூர்-திருவாரூர் சாலையையொட்டி, கிழக்கு நோக்கி அமைந்துள்ளது.
# புன்னைநல்லூர் கைலாசநாதர் கோயில்

## இறைவன்,இறைவி

இக்கோயிலிலுள்ள இறைவன் கைலாசநாதர் ஆவார். மூலவர் சன்னதியின் முன்பாக பலிபீடம், நந்தி உள்ளது. நால்வர் சிலைகள் அங்கே காணப்படுகின்றன. சன்னதியின் இடப்புறம் இறைவி கல்யாணசுந்தரி சன்னதி உள்ளது. கோயிலின் திருச்சுற்றில் கன்னிமூல கணபதி, அய்யப்பன், வள்ளி தெய்வானையுடன் கூடிய சுப்பிரமணியர், நாகர், கஜலட்சுமி, வினைதீர்க்கும் ஆஞ்சநேயர், நவக்கிரகங்கள், சனீஸ்வரன், சொர்ண பைரவர், சூரியன், சந்திரன் ஆகியோர் தனித்தனி சன்னதிகளில் உள்ளனர். மூலவர் கருவறையின் கோட்டத்தில் நர்த்தன கணபதி, தட்சிணாமூர்த்தி, லிங்கோத்பவர், பிரம்மா, விஷ்ணு துர்க்கை ஆகியோர் உள்ளனர்.
# முடத்தெங்கின் தன்மை

**முடத்தெங்கின் தன்மை** என்பது நன்னூல் சுட்டிக்காட்டும் ஆசிரியராகாதவர் இயல்புகளில் ஒன்று ஆகும்.  
வேலிக்கு அப்பால் வளைந்த தென்னைமரம் தனக்கு நீர் ஊற்றி போற்றிப் பாதுகாத்து வளர்த்தவர்களுக்குப் பயன்தராமல் மற்றவர்களுக்குப் பயந்தருகின்ற இயல்பு கொண்டதாகும். அதேபோல் தனக்குப் பொருள் முதலியன கொடுத்து வழிபாடு செய்வதில் தவறாத மாணவர்களுக்குத் தம்மிடம் உள்ள கல்வியைத் தராமல் அடுத்தவர்க்கு கொடுக்கும் ஆசிரியர்கள் முடத்தெங்கைப் போன்றவர்கள் , இவர்களை ஆசிரியர்கள் என்று அழைக்கக்கூடாது என்கிறது நன்னூல்.
# விக்கிப்பீடியா:உங்களுக்குத் தெரியுமா/யூலை 8, 2015

- மொரோக்கோவில் கண்டுபிடிக்கப்பட்ட ஒரு தொல்பொருளான **தான்-தானின் வீனசு** இதுவரை கண்டறியப்பட்டவற்றுள் காலத்தால் முந்திய மனித உருவங்களுள் ஒன்றாகக் கருதப்படுகின்றது.
- **திருத்தந்தையின் தவறா வரம்** எனப்படுவது இவ்வுலகில் இயேசு கிறிஸ்துவின் பிரதிநிதி என்ற வகையில், விசுவாசம் மற்றும் ஒழுக்கம் சார்ந்த போதனைகளை மக்களுக்கு வழங்குவதில் திருத்தந்தை சரியானவற்றை மட்டுமே கற்பிக்க கடவுள் வழி செய்வார் என்ற கத்தோலிக்கரின் விசுவாசக் கோட்பாடு ஆகும்.
- காவிரி ஆற்றின் துணை ஆறுகளில் ஒன்றான ஹாரங்கி ஆறு சங்ககாலத்தில் **அயிரி ஆறு** என்ற பெயரால் வழங்கப்பட்டது.
# ச. ராஜாபாதர்

**ச. ராஜாபாதர்** (27 மே 1916 - 9 பிப்ரவரி 1986) விடுதலைப் போராட்டத்திலும், இந்தியப் பொதுவுடைமை இயக்கத்திலும் தன்னை ஈடுபடுத்திக் கொண்டவர்.
# ச. ராஜாபாதர்

## பொதுவுடைமை இயக்கத்தில்

ராஜாபாதர் இந்திய தேசிய ராணுவத்தில் இருந்த போது, மலேயா கணபதியுடன் ஏற்பட்ட நட்பினால் பொதுவுடைமை இயக்கத்தில் ஈடுபட்டார். இதனால், இந்தியாவுக்கு நாடு கடத்தப்பட்டார். மணலி கந்தசாமி மற்றும் ஏ. எம். கோபு ஆகியோருடன் விவசாய சங்க வேலைகளிலும் ஈடுபட்டார். பி. சீனிவாச ராவ் தலைமையில், பணி புரிந்தார். கைது செய்யப்பட்டு, மூன்று வருடம் சிறை சென்றார்.  
சிறையிலிருந்து விடுதலை பெற்றவுடன், மறுபடியும் மயிலாடுதுறையில் பொதுவுடைமை இயக்கத்திலும், பொதுப்பணியிலும் ஈடுபட்டார். மயிலாடுதுறை வட்டச் செயலாளராகப் பொறுப்பேற்றார். நகரமன்ற உறுப்பினராக மூன்று முறை பணியாற்றினார். 9 பிப்ரவரி 1986 அன்று இயற்கை எய்தினார்.
# ஜோதிர்லதா கிரிஜா

**ஜோதிர்லதா கிரிஜா** (*Jothirlatha Girija*, 27 மே 1935 - 18 ஏப்பிரல் 2024) தமிழ்நாட்டைச் சேர்ந்த எழுத்தாளராவார். நடைமுறை வாழ்வில் பெண்கள் எதிர்கொள்ளும் சிக்கல்களை மையமாக வைத்து ஏராளமான சிறுகதைகள், புதினங்கள், குறும்புதினங்கள், கட்டுரைகள், நாடகங்கள், வசனக் கவிதைகள் எனப் பலவடிவங்களிலும் எழுதியுள்ளார். இவர் 11 தொடர்கதைகள், 550 சிறுகதைகள், 60 கட்டுரைகள், 63 குறும்புதினங்கள், 100 சிறார் சிறுகதைகள், சிறார்களுக்கான 6 தொடர்கதைகள், 15 கவிதைகள், 50 நகைச்சுவைத் துணுக்குளும் எழுதியுள்ளார். அவ்வை 24 சிறுகதை தொகுப்புகளும், 13 குறும்புதினங்களும், 23 புதினங்களும் 3 நாடகங்களும், 4 கட்டுரைத் தொகுதிகளும், 8 சிறுவர் புதினங்களும் நூல்களாக வெளிவந்துள்ளன. 70 ஆண்டுகளுக்கும் மேலாக எழுதிய இவர் தனது படைப்புகளுக்காகப் பல்வேறு இலக்கியப் பரிசுகளையும் பெற்றுள்ளார்.
# ஜோதிர்லதா கிரிஜா

## வாழ்க்கைக் குறிப்பு

திண்டுக்கல்லை அடுத்துள்ள வத்தலகுண்டு நகரத்தில் 1935, மே, 27 அன்று மீனாட்சி சுப்பிரமணியம் தம்பதியருக்கு இவர் பிறந்தார். ஜோதிர்லதா கிரிஜாவின் தந்தை ஒரு பள்ளி ஆசிரியர். அவர் மூலம் இலக்கிய நூல்கள் ஜோதிர்லதா கிரிஜாவுக்கு அறிமுகம் ஆயின.  
ஜோதிர்லதா கிரிஜா சென்னையில், அஞ்சல் துறையில் சுருக்கெழுத்தாளர் பணி சேர்ந்து தொடர்ந்து பணியாற்றி முதுநிலை தனிச் செயலாளராகப் பதவி உயர்வு பெற்றார். நிறைய எழுத வேண்டும் என்பதற்காகவே விருப்ப ஓய்வு பெற்று எழுத்துப் பணியில் ஈடுபட்டார். திருமணம் செய்து கொள்ளவில்லை.
# ஜோதிர்லதா கிரிஜா

## எழுத்தாளராக

### சிறார் இலக்கியம்

பள்ளிப் பருவத்தில் குழந்தை எழுத்தாளராக இவர் அறிமுகம் ஆனார். ஜோதிர்லதா கிரிஜாவின் முதல் சிறுகதை, 1950 ஆம் ஆண்டில் ஜிங்லி சிறுவர் இதழில் வெளியானது. எழுத்தாளர் தமிழ்வாணன் இவரை பெரியவர்களுக்கான சிறுகதைகளையும் எழுதுங்கள் என ஊக்குவித்தார். அதன் பிறகு பெரியவர்களுக்கான படைப்புகளையும் எழுதத் தொடங்கினார்.
# ஜோதிர்லதா கிரிஜா

## எழுத்தாளராக

### பெரியவர்களுக்கான இலக்கியம்

ஜோதிர்லதா கிரிஜா எழுதிய பெரியவர்களுக்கான முதல் சிறுகதை ஆனந்த விகடன் இதழில் 1968-ஆம் ஆண்டில் வெளியானது. ‘அரியும் சிவனும் ஒண்ணு’ என்னும் தலைப்பிலான அக்கதை, கலப்புமணம் பற்றியதாகும். தொடர்ந்து 'அதிர்ச்சி’ எனும் மற்றொரு சிறுகதையும் விகடனில் வெளியாகி வாசக கவனம் பெற்றது. தொடர்ந்து கல்கி, அமுதசுரபி எனப் பல இதழ்களில் ஜோதிர்லதா கிரிஜாவின் படைப்புகள் வெளியாகின.  
பெண்ணியச் சிந்தனைகள், முற்போக்கு எண்ணங்கள், வரதட்சணைக் கொடுமைகள், திருமணப் பிரச்சனைகள், பணியிடங்களில் சக ஊழியர்கள், மேலதிகாரிகளால் ஏற்படும் துயர்கள், பாலியல் சிக்கல்கள், பெண்கள் மீதான ஆண்களின் அடக்குமுறைகள், வன்முறைகள், மறுமணம், பொருந்தாத் திருமணம் போன்ற சமூகத்தின் சர்ச்சைக்குரிய கருத்துகளை மையக் கருவாகக் கொண்டு பல கதை, கட்டுரை, புதினங்களை எழுதினார்.  
1975 ஆம் ஆண்டில் பெமினா பத்திரிகையில் ஆங்கிலத்தில் எழுத ஆரம்பித்தார். இவரது ஆக்கங்கள் டாக்டர் கிருஷ்ண சிறீநிவாசு நடத்தும் போயட்டு இதழில் தொடர்களாக வந்துள்ளன. விமன்சு எரா, தி இந்து, துக்ளக், மற்றும் இணையத்தில் திண்ணையிலும் இவர் படைப்புகள் வெளியாகின.
# பருத்திக் குண்டிகையின் தன்மை

**பருத்திக் குண்டிகையின் தன்மை** என்பது எவரெல்லாம் ஆசிரியராகார் என்று சொல்ல நன்னூல் குறிப்பிடும் ஒரு செயலாகும்.  
வாய் குவிந்த ஒரு கொள்கலன் குடுக்கை என்று அழைக்கப்படுகிறது. அத்தகைய குடுக்கையில் பஞ்சை உட்செலுத்தி அடைப்பது அரிய செயலாகும். பஞ்சைச் சிறிது சிறிதாகக் குடுக்கையில் உள் நுழைத்துக் குச்சியால் குத்திக் குத்தி மெல்ல மெல்ல உட்புகுத்த வேண்டும். குடுக்கையிலிருந்து பஞ்சை வெளியில் எடுக்கும் போதும் அவ்வாறே குச்சியால் குத்திக் குத்திச் சிறிது சிறிதாக வெளியே எடுக்க வேண்டும். அதைப்போலவேதான் ஆசிரியர் ஆகாதவர் தாம் கல்வியைக் கற்கும் போது அவருடைய ஆசிரியர் மிகமுயன்று பாடம் கற்பிக்கச் சிறிது சிறிதாக உள்வாங்கியிருப்பார். அத்தகையவர் தாம் கற்பிக்கும் போது சிறந்த மாணவர்களுக்குக் கற்பிக்க நேர்ந்தாலும் மிகமுயன்று சிறிது சிறிதாகவே வெளியிடுவர். இத்தகையவரை ஆசிரியர் என்று சொல்லலாகாது என்கிறது நன்னூல்.